**Република Србија**

**ГРАДСКА УПРАВА ГРАДА ПОЖАРЕВЦА**

**-Комисија за јавну набавку у отвореном поступку-**

**Број: 404-190/18-015/3**

**Датум: 16.04.2018.године**

**СВИМ ЗАИНТЕРЕСОВАНИМ ЛИЦИМА КОЈА СУ ПРЕУЗЕЛА КОНКУРСНУ ДОКУМЕНТАЦИЈУ**

**Предмет:** појашњење у вези са припремањем понуде за јавну набавку бр.ЈН ОП 22/2018 ( 1.2.50 у Плану јавних набавки )

Заинтересовано лице које је преузело конкурсну документацију за јавну набавку **бр.ЈН ОП 22/2018 ( 1.2.50 у Плану јавних набавки ) – Одржавање хоризонталне и вертикалне сигнализације, ОРН 50232200-услуге одржавања саобраћајне сигнализације**, доставило је наручиоцу дана 13.04.2018.године писани захтев за појашњењем конкурсне документације, којим се траже одговори на следећа питања:

**ПИТАЊА:**

**1.** У делу конкурсне документације који се односи на доказивање техничког капацитета наведено је да се техничка опремљеност доказује за основна средства у власништву понуђача: Изводом из Пописне листе понуђача са стањем на дан 31.12.2017.године, списком основних средстава, аналитичким картицама основних средстава, уговором о куповини, рачуном и отпремницом... и фотокопијама саобраћајних дозвола и полиса осигурања за моторна возила и грађевинске машине које подлежу регистрацији, важећих на дан отварања.

**Да ли је прихватљиво доказивање фотокопијом извода из Пописне листе са стањем на дан 31.12.2017.године и фотокопијама саобраћајних дозвола и полиса осигурања, а да остали наведени докази буду алтернативни?**

**2.** У обрасцу меничног овлашћења за отклањање грешака у гарантном року, у другом ставу, остављена су празна поља за упис заводног броја и датума завођења код Дужника и код повериоца, али није наведен документ чији се заводни бројеви траже. Обзиром да се ова меница даје у тренутку примопредаје предмета уговора, **молимо Вас да исправите текст овог меничног овлашћења тако што ћете после текста: “...а у сврху финансијског обезбеђења за отклањање грешака у гарантном року“ додати следећи текст: “ по основу реализованог Уговора између Повериоца и Дужника, заведеног код Повериоца под бројем \_\_\_\_\_\_\_\_\_ од \_\_\_\_\_\_\_\_\_\_, и код Дужника под бројем \_\_\_\_\_\_\_\_\_\_\_ од \_\_\_\_\_\_\_\_\_\_\_\_.“**

**ОДГОВОРИ:**

**1.** Понуђачи поседовање опреме која је неопходна за обављање услуге Одржавање хоризонталне и вертикалне сигнализације а која је предвиђена конкурсном документацијом у погледу испуњења услова техничке опремљености доказују пописном листом са стањем на дан 31.12.2017.године.

Пописна листа је довољна уколико садржи сву тражену опрему у власништву понуђача **уз обавезно обележавање маркером опреме тражене конкурсном документацијом.**

Уколико понуђач тражену опрему поседује на основу Уговора о закупу или лизингу у обавези је да поред фотокопије уговора о закупу или лизингу, достави и фотокопију пописне листе субјекта ( на дан 31.12.2017.године ) у чијем се власништву наведена опрема налази **уз обавезно обележавање маркером опреме тражене конкурсном документацијом,** као и фотокопије саобраћајних дозвола важећих на дан отварања понуда и фотокопије полисе осигурања за моторна возила и грађевинске машине и опрему које подлежу регистрацији.

Уколико је понуђач техничку опрему **набавио у текућој ( 2018. ) години** , понуђач испуњеност овог услова мооже доказати достављањем рачуна и отпремнице добављача, као и достављањем фотокопије саобраћајних дозвола важећих на дан отварања понуда.

**2.** Понуђач није дужан да уз понуду достави Образац бр. 10в – Менично овлашћење за отклањање грешака у гарантном року, већ само Изјаву о достављању средстава финансијског обезбеђења ( попуњену, потписану од стране овлашћеног лица и оверену печатом ) – Образац бр. 9 конкурсне документације.

Ово појашњење у складу са чланом 63. став 3. Закона о јавним набавкама (,,Сл.гласник РС“, бр.124/12,14/15, 68/15) наручилац објављује на Порталу јавних набавки и на својој инеренет старници [www.pozarevac.rs](http://www.pozarevac.rs)

**КОМИСИЈА ЗА ЈАВНУ НАБАВКУ У ОТВОРЕНОМ ПОСТУПКУ**